પરંતુ જાણકારો અનુસાર સાવરકરે ઘણી વાર અંગ્રેજોની માફી માગી હતી અને અંગ્રેજો તરફથી તેમને પ્રતિમાસ સાઠ રૂપિયાનું પેન્શન પણ મળતું હતું.

સંસદમાં હાલમાં સવાલ ઊઠ્યો હતો કે શું સાવરકરે સેલ્યુલર જેલમાં રહીને બ્રિટિશશાસનની માફી માગી હતી?

કેન્દ્રીય સંસ્કૃતિમંત્રી પ્રહલાદ પટેલે આ અંગે કહ્યું કે અંદમાન અને નિકોબાર પાસે એવી કોઈ નોંધ ઉપલબ્ધ નથી, જેમાં એ સ્પષ્ટ થાય કે સાવરકરે અંગ્રેજોની માફી માગી હતી કે નહીં.

તેઓએ કહ્યું, "અંદમાન અને નિકોબાર પ્રશાસનના આર્ટ ઍન્ડ કલ્ચર વિભાગમાંથી મળેલી જાણકારી પ્રમાણે સેલ્યુલર જેલમાં રહીને કોઈ પણ પ્રકારની દયાઅરજી આપવાની કોઈ નોંધ ઉપલબ્ધ નથી, જેનાથી એ વાત સાબિત થાય કે તેઓએ માફી માગી નહીં કે નહીં."

કેન્દ્ર સરકાર તરફથી આ નિવેદન એવા સમયે આવ્યું છે જ્યારે હિંદુવાદી નેતા સાવરકરને ભારતરત્ન આપવાની માગ થઈ રહી છે. સત્તાધારી ભાજપ તેના પક્ષમાં છે, પરંતુ વિપક્ષ તેનો વિરોધ કરે છે.

ગત વર્ષે મહારાષ્ટ્ર ચૂંટણીમાં પણ 'સાવરકરને ભારતરત્ન'નો મુદ્દો ગરમાયો હતો. ભાજપે ચૂંટણી સમયે રાજ્યમાં આ મુદ્દો ઉઠાવ્યો હતો.

જોકે વિપક્ષોનું કહેવું છે કે જે શખ્સનું નામ મહાત્મા ગાંધીની હત્યામાં આવ્યું હતું, તેને ભારતરત્ન આપવાની માગ કેટલી યોગ્ય છે. જોકે સાવરકરને આ મામલે કોર્ટે મુક્ત કર્યા હતા.

બીબીસી સંવાદદાતા રેહાન ફઝલે તેમની વિવેચનામાં સાવરકર અને તેમની સાથે જોડાયેલા વિવાદોનો ઉલ્લેખ કર્યો હતો. વાંચો તેના કેટલાક અંશો...

નીલાંજન મુખોપાધ્યાયે 'ધ આરએસએસ- આઇકૉન્સ ઑફ ધ ઇન્ડિયન રાઇટ' પુસ્તક લખ્યું છે

સાવરકર વિશે સંશોધન કરનારા નિરંજન તકલે કહે છે, "1910માં નાસિકના જિલ્લા કલેક્ટર જેક્સનની હત્યાના આરોપમાં પહેલાં સાવરકરના ભાઈની ધરપકડ કરવામાં આવી હતી."

"સાવરકર પર આરોપ હતો કે તેમણે લંડનથી પોતાના ભાઈને એક પિસ્તોલ મોકલી હતી. તેનો ઉપયોગ હત્યામાં થયો હતો. 'એસએસ મૌર્ય' નામની સ્ટીમરમાં તેમને ભારત લવાઈ રહ્યા હતા."

"જહાજ ફ્રાંસના માર્સે બંદર પર પહોંચ્યું ત્યારે સાવરકરે જહાજના શૌચાલયના પૉર્ટ હોલમાંથી સમુદ્રમાં ઝંપલાવી દીધું હતું."

આશુતોષ દેશમુખે 'બ્રેવહાર્ટ સાવરકર' પુસ્તક લખ્યું છે. આગળ શું થયું તેની વાત કરતાં દેશમુખ કહે છે: 

"સાવરકરે ઇરાદાપૂર્વક પોતાનો નાઇટગાઉન જ પહેરી રાખ્યો હતો. શૌચાલયમાં કાચ લગાડેલા હતા, જેથી અંદર જનારા કેદી પર નજર રહે. સાવરકરે પોતાનો ગાઉન ઉતારીને કાચ પર લગાવી દીધો હતો."

"તેમણે પહેલેથી જ શૌચાલયના પૉર્ટ હોલનું માપ લઈ લીધું... \n\nમને ઉપરના લેખ માટે સારું શીર્ષક આપો.
સાવરકરે અંગ્રેજોની માફી માગી એ મુદ્દે મોદી સરકારે સંસદમાં આપેલા નિવેદનમાં કેટલું સત્ય?